# Varnostna opozorila za akumulatorske svetilke

Preberite vsa varnostna opozorila in navodila. Neupoštevanje varnostnih opozoril in navodil lahko povzroči električni udar, požar in/ali hude poškodbe.

Vsa opozorila in navodila shranite za prihodnjo uporabo.

- Z akumulatorsko svetilko ravnajte previdno. Akumulatorska svetilka se močno segreje in za hlajenje potrebuje hladen zrak iz okolice. Če akumulatorsko svetilko zakrijete, se lahko vname ali povzroči vnetje drugih predmetov. To lahko povzroči požar.

- Pred transportom in shranjevanjem iz akumulatorske svetilke odstranite akumulatorsko baterijo. Zaradi nenamerno pritisnjenega stikala za luč se lahko akumulatorska svetilka pregreje, kar lahko povzroči požar.

Vedno poskrbite za minimalno razdaljo med akumulatorsko svetilko in površinami/predmeti, ki jih obsevate. Če razdalja ni dovolj velika, se lahko osvetljeni predmeti pregrejejo.

| POZOR! Ne glejte dalj časa v svetlobni žarek. Optični žarek lahko škoduje vašim očem.

- Svetlobnega snopa ne smete usmerjati v osebe ali živali. Svetlobni snop je zaslepljujoč in lahko poškoduje vid.

- Po samodejnem izklopu akumulatorske svetilke ne pritiskajte na stikalo za luč. S tem lahko poškodujete akumulatorsko baterijo. Pred ponovnim vklopom akumulatorske svetilke se prepričajte, da je akumulatorska baterija napolnjena in da je akumulatorska svetilka ohlajena.

- Če je akumulatorska baterija poškodovana ali če jo nepravilno uporabljate, lahko iz nje uhajajo pare. Akumulatorska baterija se lahko vname ali eksplodira. Poskrbite za dovod svežega zraka in se v primeru težav obrnite na zdravnika. Pare lahko povzročijo draženje dihalnih poti.

- V primeru napačne uporabe ali poškodovane akumulatorske baterije lahko iz akumulatorske baterije izteče tekočina. Izogibajte se stiku z njo. Pri naključnem stiku prizadeto mesto izperite z vodo. Če pride tekočina v oko, poleg tega poiščite tudi zdravniško pomoč. Iztekajoča aku‌mulatorska tekočina lahko povzroči draženje kože ali opekline.

- Koničasti predmeti, kot so na primer žeblji ali izvijači, in zunanji vplivi lahko poškodujejo akumulatorsko baterijo. Pojavi se lahko kratek stik, zaradi katerega lahko akumulatorska baterija zgori, se osmodi, pregreje ali eksplodira.

- Akumulatorska baterija, ki je ne uporabljate, ne sme priti v stik s pisarniškimi sponkami, kovanci, ključi, žeblji, vijaki in drugi‌mi manjšimi kovinskimi predmeti, ki bi lahko povzročili premostitev kontaktov. Kratek stik med akumulatorskimi kontakti lahko povzroči opekline ali požar.

- Akumulatorske baterije ne odpirajte. Nevarnost kratkega stika.

| Akumulatorsko baterijo zaščitite pred vročino, npr. tudi pred neposredno sončno svetlobo, ognjem, umazanijo, vodo in vlago. Obstaja nevarnost eksplozije in kratkega stika.

- Akumulatorske baterije polnite samo s polnilniki, ki jih priporoča proizvajalec. Polnilnik, ki je namenjen določeni vrsti akumulatorskih baterij, se lahko vname, če ga uporabljate za polnjenje drugačnih akumulatorskih baterij.

- Uporabljajte akumulatorsko baterijo samo v proizvajalčevih izdelkih ali izdelkih sistema POWER FOR ALL. Le tako je akumulatorska baterija zaščitena pred nevarno preobremenitvijo.

| Akumulatorske svetilke ne približujte vsadkom in drugim zdravstvenim napravam, npr. srčnim spodbujevalnikom ali inzulinskim črpalkam. Magnet akumulatorske svetilke ustvari magnetno polje, ki lahko vpliva na delovanje vsadkov ali zdravstvenih naprav.

- Akumulatorsko svetilko hranite stran od magnetnih nosilcev podatkov in magnetno občutljivih naprav. Delovanje magneta lahko povzroči nepopravljivo izgubo podatkov.

- Če akumulatorsko svetilko pritrjujete s pritrdilnim magnetom, je ne nameščajte nad glavo. V primeru padca obstaja nevarnost poškodb.

- Preverite, ali lahko s pritrdilnim magnetom trajno pritrdite akumulatorsko svetilko. V primeru padca obstaja nevarnost poškodb.

- Preprečite nabiranje prahu na delovnem mestu. Prah se lahko hitro vname.

- Otroci ne smejo uporabljati akumulatorske svetilke. Otroci lahko nenamerno zaslepijo sebe ali druge osebe.