# Akkuvalaisimien turvallisuusohjeet

Lue kaikki turvallisuus- ja käyttöohjeet. Turvallisuus- ja käyttöohjeiden noudattamatta jättäminen voi johtaa sähköiskuun, tulipaloon ja/tai vakavaan loukkaantumiseen.

Säilytä kaikki turvallisuus- ja käyttöohjeet ja tulevaa käyttöä varten.

- Käsittele akkuvalaisinta huolellisesti ohjeiden mukaan. Akkuvalaisin kuumenee voimakkaasti ja vaatii jäähdytysilmaa ympäristöstä. Peitetty akkuvalaisin voi syttyä tuleen tai sytyttää muita esineitä. Tulipalovaara.

- Irrota akku akkuvalaisimesta kuljetuksen ja säilytyksen ajaksi. Ylikuumenemis- ja tulipalovaara, jos valaisin kytkeytyy päälle pitkäksi ajaksi valokytkimen tahattoman painamisen takia.

Noudata vähimmäisetäisyyttä akkuvalaisimen ja kaikkien valaistujen pintojen ja esineiden välillä. Jos väli on liian pieni, valaistut esineet voivat kuumeta liikaa.

| HUOMIO! Älä katso pitkäaikaisesti valonsäteeseen. Optinen säteily voi olla haitallista silmillesi.

- Älä suuntaa valokeilaa ihmisiin tai eläimiin. Valonsäde häikäisee ja voi vahingoittaa silmiä.

- Älä paina enää valokytkintä akkuvalaisimen toiminnan automaattisen katkaisun jälkeen. Akku saattaa vahingoittua. Varmista, että akku on ladattu ja akkuvalaisin on jäähtynyt, ennen kuin sytytät akkuvalaisimen uudelleen.

- Akusta saattaa purkautua höyryä, jos akku vioittuu tai jos akkua käytetään epäasianmukaisesti. Akku saattaa syttyä palamaan tai räjähtää. Järjestä tehokas ilmanvaihto ja käänny lääkärin puoleen, jos havaitset ärsytystä. Höyry voi ärsyttää hengitysteitä.

- Virheellisen käytön tai vaurioituneen akun yhteydessä akusta saattaa vuotaa herkästi syttyvää nestettä. Vältä koskettamasta nestettä. Jos nestettä pääsee vahingossa iholle, huuhtele kosketuskohta vedellä. Jos nestettä pääsee silmiin, käänny lisäksi lääkärin puoleen. Akusta vuotava neste saattaa aiheuttaa ihon ärsytystä ja palovammoja.

- Terävät esineet (esimerkiksi naulat ja ruuvitaltat) tai kuoreen kohdistuvat iskut saattavat vaurioittaa akkua. Tämä voi johtaa akun oikosulkuun, tulipaloon, savuamiseen, räjähtämiseen tai ylikuumenemiseen.

- Varmista, ettei laitteesta irrotettu akku kosketa paperinliittimiä, kolikoita, avaimia, nauloja, ruuveja tai muita pieniä metalliesineitä, koska ne voivat oikosulkea akun koskettimet. Akkukoskettimien välinen oikosulku saattaa johtaa palovammoihin ja tulipaloon.

- Älä avaa akkua. Oikosulkuvaara.

| Suojaa akkua kuumuudelta, esimerkiksi pitkäaikaiselta auringonpaisteelta, tulelta, lialta, vedeltä ja kosteudelta. Räjähdys- ja oikosulkuvaara.

- Lataa akut vain valmistajan suosittelemilla latauslaitteilla. Latauslaite, joka soveltuu määrätyntyyppiselle akulle, saattaa muodostaa tulipalovaaran erilaista akkua ladattaessa.

- Käytä akkua vain sen valmistajan tai POWER FOR ALL -järjestelmän tuotteissa. Vain tällä tavalla saat estettyä akun vaarallisen ylikuormituksen.

| Älä pidä akkuvalaisinta implanttien tai muiden lääketieteellisten laitteiden (esimerkiksi sydämentahdistimen tai insuliinipumpun) lähellä. Akkuvalaisimen magneetti muodostaa kentän, joka voi haitata implanttien ja lääketieteellisten laitteiden toimintaa.

- Pidä akkuvalaisin etäällä magneettisista tietovälineistä ja magneettisesti herkistä laitteista. Magneetin vaikutus voi aiheuttaa tietojen pysyvän häviämisen.

- Älä kiinnitä akkuvalaisinta kiinnitysmagneetilla pään yläpuolelle. Putoaminen aiheuttaa loukkaantumisvaaran.

- Tarkasta, pystyykö kiinnitysmagneetti kiinnittämään akkuvalaisimen luotettavasti. Putoaminen aiheuttaa loukkaantumisvaaran.

- Estä pölyn kertyminen työpisteeseen. Pöly saattaa olla herkästi syttyvää.

- Älä anna lasten käyttää akkuvalaisinta. Lapset voivat vahingossa häikäistä itseänsä tai sivullisia ihmisiä.